《北榭》
宋代·苏籀

坐消床刃肘生胝，寓目危亭汗漫期。
奄霭烟岚客愁绝，高明茨苇屋云谁。
治城廛肆吁吾有，近市尘嚣懒汝移。
金刹仙梯霞祲近，云軿风马往来驰。
鹤鸣华表青田志，雁引边沙朔气飞。
越北燕南纷会解，伧音憬俗寖相知。
薮丘水竹挥毫助，友爱朋从摄袂随。
老印贪追仲宣赋，达生不泥子长奇。

作者简介：（1091—?）眉州眉山人，字仲滋。苏迟子。事亲孝，仅十余岁，侍祖辙于颍昌九年，未尝去侧。以祖荫官陕州仪曹，历太府监丞、将作监丞。请祠归，卒年七十余。以文学见知于晁说之、洪炎等人。有《栾城遗言》、《双溪集》。